**REZULTATI POSLOVANJA PODUZETNIKA U DJELATNOSTI PROIZVODNJE OBUĆE – PRESJEK 2002.-2008.-2014.-2019. GODINA**

Kroz promatrani presjek godina (2002.-2008.-2014.-2019.) broj poduzetnika u djelatnosti proizvodnje obuće bio je najveći 2002. godine, kada je to bila glavna djelatnost 95 poduzetnika. U 2019. godini bilo je 82 poduzetnika, u 2014. godini 77, a najmanje ih je bilo 2008. godine, 71.

**Tablica 1. Osnovni financijski rezultati poslovanja poduzetnika u djelatnosti proizvodnje obuće – presjek 2002.-2008.-2014.-2019. godina** (iznosi u tisućama kuna, prosječne plaće u kunama)

|  |  |
| --- | --- |
| **Opis** | **NKD 15.20 - Proizvodnja obuće[[1]](#footnote-1)**(tekuće razdoblje iz godišnjeg financijskog izvještaja) |
|
| **2002.** | **2008.** | **2014.** | **2019.** |
| Broj poduzetnika  | 95 | 71 | 77 | 82 |
| Broj dobitaša  | 57 | 47 | 50 | 50 |
| Broj gubitaša | 38 | 24 | 27 | 32 |
| Broj zaposlenih  | 6.956 | 5.551 | 5.772 | 5.487 |
| Ukupni prihodi  | 734.782 | 754.414 | 923.375 | 969.603 |
| Ukupni rashodi  | 754.055 | 755.584 | 902.924 | 961.506 |
| Dobit prije oporezivanja  | 11.952 | 28.483 | 43.755 | 39.148 |
| Gubitak prije oporezivanja  | 31.225 | 29.654 | 23.304 | 31.051 |
| Porez na dobit  | 1.548 | 4.420 | 3.161 | 4.806 |
| Dobit razdoblja  | 10.422 | 24.063 | 40.658 | 34.342 |
| Gubitak razdoblja  | 31.242 | 29.654 | 23.369 | 31.050 |
| **Konsolidirani fin. rez. – dobit (+) ili gubitak (-) razdoblja** | **-20.821** | **-5.590** | **17.290** | **3.292** |
| Izvoz  | 321.689 | 373.824 | 510.842 | 676.305 |
| Uvoz  | 106.522 | 151.932 | 155.381 | 150.688 |
| Trgovinski saldo (izvoz minus uvoz)  | 215.167 | 221.892 | 355.460 | 525.617 |
| Investicije u novu dugotrajnu imovinu[[2]](#footnote-2) | 21.301 | 21.715 | 75.038 | 17.447 |
| Prosječne mjesečne neto plaće po zaposlenom[[3]](#footnote-3) | 1.896 | 2.664 | 3.102 | 3.950 |

*Izvor: Fina, Registar godišnjih financijskih izvještaja, obrada GFI-a za 2002., 2008., 2014. i 2019. godinu*

Broj zaposlenih kod poduzetnika u djelatnosti proizvodnje obuće bio je najveći 2002. godine, kada je bilo 6.956 zaposlenih, dok je u 2019. godini bilo najmanje zaposlenih (5.487), što je 1.469 manje (21,1%)[[4]](#footnote-4) u odnosu na početnu promatranu godinu.

**Grafikon 1. Broj zaposlenih kod poduzetnika u djelatnosti proizvodnje obuće – presjek 2002.-2008.-2014.-2019. g.**



*Izvor: Fina, Registar godišnjih financijskih izvještaja, obrada GFI-a za 2002., 2008., 2014. i 2019. godinu*

Najveći ukupni prihodi u djelatnosti proizvodnje obuće ostvareni su 2019. godine, u iznosu od 969,6 milijuna kuna, što je 234,8 milijuna kuna više u odnosu na 2002. godinu.

Najveća dobit razdoblja ostvarena je u 2014. godini, u iznosu od 40,7 milijuna kuna, što je gotovo četiri puta više u odnosu na 2002. godinu. Najveći dobitaš u 2014. godini bio je mali poduzetnik HAIX OBUĆA d.o.o. s ostvarenom dobiti od 10,2 milijuna kuna. Društvo je na drugom mjestu po ostvarenim ukupnim prihodima u 2014. godini (101,5 milijuna kuna), dok je u 2019. godini bilo na prvom mjestu (211,2 milijuna kuna ukupnih prihoda) kada su zapošljavali 1.007 radnika kojima je obračunata prosječna mjesečna neto plaća u iznosu od 4.551 kunu. Po visini ukupnih prihoda u 2019. godini, iza HAIX OBUĆA d.o.o., slijedi IVANČICA d.d. sa 144,5 milijuna kuna i BOROVO d.d. sa 102,3 milijuna kuna ukupnih prihoda. Mikro poduzetnik FASTOSPEED d.o.o. iskazao je najveću dobit u 2019. godini, u iznosu od gotovo 7 milijuna kuna. Gubitak razdoblja bio je najveći 2002. godine i iznosio je 31,2 milijuna kuna (0,6% više u odnosu na 2019. godinu). Najveći gubitaš u 2002. godini bilo je društvo KIO Karlovačka industrija obuće d.o.o. sa 8,8 milijuna kuna gubitka.

**Slika 1. HAIX OBUĆA d.o.o. prva je među poduzetnicima u djelatnosti proizvodnje obuće prema ukupnim prihodima u 2019. godini**



*Izvor: Financijska agencija, servis* [*info.BIZ*](https://www.fina.hr/info.biz)

Najveće investicije u novu dugotrajnu imovinu ostvarene su 2014. godine i iznosile su 75,0 milijuna kuna, dok su u 2019. godini iznosile 17,4 milijuna kuna, što je 76,7% manje nego 2014. godine. Najveći investitor u 2014. godini bilo je društvo HAIX OBUĆA d.o.o. sa 41,3 milijuna kuna investicija u novu dugotrajnu imovinu, dok je 2019. godine vodeće društvo bilo IVANČICA d.d. sa 15,2 milijuna kuna. U posljednjoj promatranoj godini, prema iskazanim bruto investicijama u dugotrajnu materijalnu i nematerijalnu imovinu prva je bila HAIX OBUĆA d.o.o. sa 17,6 milijuna kuna.

Odnos izvoza i uvoza u djelatnosti proizvodnje obuće pokazuje pozitivne rezultate, odnosno veći izvoz kroz promatrani presjek razdoblja. Poduzetnici u djelatnosti proizvodnje obuće zabilježili su pozitivan trgovinski saldo, a najveći trgovinski suficit iskazali su 2019. godine u iznosu od 525,6 milijuna kuna. Najveći izvoznik u 2019. godini bilo je društvo HAIX OBUĆA d.o.o. s ostvarenim izvozom od 208,7 milijuna kuna, a slijedi ga društvo IVANČICA d.d. sa 106,6 milijuna kuna.

Prosječna mjesečna neto plaća obračunata zaposlenima kod poduzetnika u djelatnosti proizvodnje obuće u 2019. godini iznosila je 3.950 kuna i bila je za 2.054 kune ili 108,3% veća u odnosu na plaću obračunatu u 2002. godini (1.896 kuna) te za 32,1% manja u odnosu na prosječnu mjesečnu neto plaću poduzetnika RH (5.815 kuna).

**Tablica 2. Top 10 poduzetnika prema ukupnim prihodima u 2019. godini u djelatnosti proizvodnje obuće**  (iznosi u tisućama kuna)

| **Rang** | **OIB** | **Naziv poduzetnika** | **Sjedište** | **Ukupni prihodi** | **Broj zaposlenih** | **Dobit ili gubitak razdoblja** |
| --- | --- | --- | --- | --- | --- | --- |
| 1. | 73612039529 | HAIX OBUĆA d.o.o. | Mala Subotica | 211.171 | 1.007 | 753 |
| 2. | 53925646045 | IVANČICA d.d. | Ivanec | 144.478 | 603 | 1.623 |
| 3. | 73002202488 | BOROVO d.d. | Vukovar | 102.265 | 596 | 162 |
| 4. | 85044764259 | FRASSON d.o.o. | Cestica | 63.082 | 17 | 6.019 |
| 5. | 68573299326 | PROIZVODNJA PG d.o.o. | Prelog | 46.556 | 437 | 25 |
| 6. | 01663410483 | JELEN PROFESSIONAL d.o.o. | Belica | 34.590 | 164 | 2.474 |
| 7. | 27496296991 | FINE'SA CONSORS d.o.o.[[5]](#footnote-5) | Maruševec | 32.828 | 234 | 1.079 |
| 8. | 04612730856 | MIDAL d.o.o. | Varaždin | 26.302 | 311 | 41 |
| 9. | 54635062082 | DR LUIGI d.o.o. | Split | 24.846 | 53 | 4.133 |
| 10. | 86005455742 | MOD-DIZ-OBUĆA d.o.o. | Varaždin | 22.731 | 191 | -214 |
| **Ukupno top 10 poduzetnika u djelatnosti proizvodnje obuće** | **708.850** | **3.613** | **16.095** |
| **Ukupno svi poduzetnici u djelatnosti proizvodnje obuće** | **969.603** | **5.487** | **3.292** |

*Izvor: Fina, Registar godišnjih financijskih izvještaja*

Usporedba poduzetnika s rang liste top 10 poduzetnika u promatranim godinama (2002.-2008.-2014.-2019.), prema ukupnim prihodima[[6]](#footnote-6), pokazala je da je top 10 poduzetnika u 2019. godini ostvarilo najveće ukupne prihode (708,8 milijuna kuna). Za usporedbu, top 10 poduzetnika u istom razredu djelatnosti u 2002. godini ostvarilo je ukupne prihode u iznosu od 446,0 milijuna kuna.

**Tablica 3. Top 10 poduzetnika prema ukupnim prihodima u 2002. godini u djelatnosti proizvodnje obuće, prema NKD-u 2002.**  (iznosi u tisućama kuna)

|  |  |  |  |  |  |  |
| --- | --- | --- | --- | --- | --- | --- |
| **Rang** | **OIB** | **Naziv poduzetnika** | **Sjedište** | **Ukupni prihodi** | **Broj zaposlenih** | **Dobit ili gubitak razdoblja** |
|
| 1. | 11655376650 | SLOGA d.d. [[7]](#footnote-7) | Koprivnica | 90.290 | 697 | 243 |
| 2. | 74270725400 | JELEN d.d. Čakovec[[8]](#footnote-8) | Čakovec | 75.716 | 785 | 72 |
| 3. | 53925646045 | IVANČICA d.d. | Ivanec | 62.541 | 764 | 743 |
| 4. | 73002202488 | BOROVO d.d. | Vukovar | 61.099 | 0 | 341 |
| 5. | 19982164998 | MEISO d.d. Goričan[[9]](#footnote-9) | Goričan | 30.666 | 680 | 94 |
| 6. | 34971715373 | KIO d.o.o.[[10]](#footnote-10) | Karlovac | 30.207 | 381 | -8.804 |
| 7. | 96183934898 | BOROVO-KOŽNA OBUĆA d.o.o.[[11]](#footnote-11) | Vukovar | 26.849 | 178 | 1.022 |
| 8. | 11711059133 | SIGA d.o.o. | Varaždin | 24.915 | 38 | 717 |
| 9. | 46010647786 | JLQ - d.o.o.[[12]](#footnote-12) | Ludbreg | 22.793 | 556 | -4.468 |
| 10. | 20119595326 | CALZATURIFICIO ELISA d.o.o.[[13]](#footnote-13) | Vodnjan | 20.889 | 113 | -980 |
| **Ukupno top 10 poduzetnika u djelatnosti proizvodnje obuće** | **445.965** | **4.192** | **-11.020** |
| **Ukupno svi poduzetnici u djelatnosti proizvodnje obuće** | **734.782** | **6.956** | **-20.821** |

*Izvor: Fina, Registar godišnjih financijskih izvještaja, obrada GFI-a za 2002. godinu*

Analiza poduzetnika u 2019. godini u djelatnosti proizvodnje obuće, prema sjedištu poslovanja, pokazala je najveću koncentraciju poduzetnika na području Varaždinske županije (24), a slijedi Grad Zagreb (10) te Splitsko-dalmatinska županija (osam). Najmanje poduzetnika u toj djelatnosti sjedište ima u Osječko-baranjskoj i Zadarskoj županiji (po jedan). Varaždinska županija vodeća je županija po ostvarenim ukupnim prihodima poduzetnika u promatranom razredu djelatnosti u 2019. godini (381,0 milijuna kuna).

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp)*, a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275)*.*

1. Šifra djelatnosti proizvodnje obuće prema NKD 2002 – 19.30, a prema NKD 2007 – 15.20. [↑](#footnote-ref-1)
2. Pozicija iz GFI-a (iz obrazaca do 2016.) - "Investicije u novu dugotrajnu imovinu" istovjetna je poziciji "Bruto investicije samo u novu dugotrajnu imovinu" u obrascima GFI-a 2016. - 2019. [↑](#footnote-ref-2)
3. Iznos neto plaće i nadnice (AOP 138) podijeljen s prosječnim brojem zaposlenih prema satima rada i brojem mjeseci poslovanja. [↑](#footnote-ref-3)
4. U dokumentu u Excel-u dan je pregled top 20 poduzetnika po broju zaposlenih 2002., 2008., 2014. i 2019. godine. [↑](#footnote-ref-4)
5. Društvo Fine`sa Consors d.o.o., obućarska kompanija (OIB: 79820107449), koje je prije toga poslovalo pod nazivom Finesa Consors d.o.o., obućarska kompanija, a još prije toga pod nazivom CONSORS d.o.o., pripojeno je 20. studenoga 2017. društvu Conceptus PUBLICA d.o.o., medijska kompanija (OIB: 27496296991) te je brisano 22. prosinca 2017.. Društvo Conceptus PUBLICA d.o.o., medijska kompanija 27. prosinca 2017. promijenilo je naziv u Fine`sa Consors d.o.o.. Izvor: Sudski registar, preuzeto 7. listopada 2021. godine. [↑](#footnote-ref-5)
6. U dokumentu u Excel-u dan je pregled top 10 poduzetnika prema ukupnim prihodima, 2002., 2008., 2014. i 2019. godina. [↑](#footnote-ref-6)
7. Društvo je osnovano 13. listopada 1995. godine; 30. srpnja 2009. otvoren je stečajni postupak te je nakon stečajnog postupka brisano 25. studenoga 2011.. Izvor: Sudski registar, preuzeto 7. listopada 2021. godine. [↑](#footnote-ref-7)
8. Društvo je osnovano 20. svibnja 1995. godine; 4. listopada 2012. otvoren je stečajni postupak te je nakon stečajnog postupka brisano 4. travnja 2017.. Izvor: Sudski registar, preuzeto 7. listopada 2021. godine. [↑](#footnote-ref-8)
9. Društvo je osnovano 18. studenoga 1995. godine; 6. prosinca 2019. otvoren je stečajni postupak. Izvor: Sudski registar, preuzeto 7. listopada 2021. godine. [↑](#footnote-ref-9)
10. Društvo je osnovano 27. svibnja 1991. godine; 30. listopada 2003. otvoren je stečajni postupak te je nakon stečajnog postupka brisano 23. travnja 2010.. Izvor: Sudski registar, preuzeto 7. listopada 2021. godine. [↑](#footnote-ref-10)
11. Društvo je pripojeno društvu BOROVO d.d. (OIB: 73002202488) 29. travnja 2013. te je brisano 10. listopada 2013.. Izvor: Sudski registar, preuzeto 7. listopada 2021. godine. [↑](#footnote-ref-11)
12. Stečajni postupak nad društvom TVORNICA CIPELA JLQ d.o.o. otvoren je 18. rujna 2003. godine. Izvor: Sudski registar, preuzeto 7. listopada 2021. godine. [↑](#footnote-ref-12)
13. Društvo nije podnijelo godišnji financijski izvještaj za statističke i druge potrebe te u svrhu javne objave od 2012.-2019. godine. Izvor: Fina, Registar godišnjih financijskih izvještaja, preuzeto 7. lipnja 2021. godine. [↑](#footnote-ref-13)